Konstantino II.a Greziakoa

Konstantino II.a Greziakoa (, Konstantínos II,  ahoskatua; Atenas, 1940ko ekainaren 2a - ibidem, 2023ko urtarrilaren 10a) Greziako erregea izan zen, 1964-1967 bitartean. Paulo I.aren seme eta ondorengoa izan zen (1964). Faxistak gudarostetik kanpora bota nahi zituen Papandreu zentristaren gobernua biderik gabe utzi zuen 1965ean, eta eskuinaldeko gobernu bat osatu zuen. Hurrengo hiletan monarkiaren aurkako manifestaldiak areagotu ziren eta 1967ko apirilean estatu-kolpe bat jo zuten militar faxistek, Papadopoulos buru zela. Zapalkuntza izugarri latza izan zen. 1967ko abenduan egoera neurri batean leuntzen saiatu zen Konstantino II.a eta militar horiek baztertzen saiatu zen. Huts egin eta erbestera jo behar izan zuen. 1973an bukatu zen “koronelen erregimena” eta 1974an erreferendum bat egin zen Grezian monarkia izango zen ala ez erabakitzeko. Errepublikaren aldeko boza eman zuen gehiengo handi batek eta erbesterako bidea hartu zuen Konstantino II.ak.

 Erreferentziak 

 Kanpo estekak 

Kategoria:Atenastarrak
Kategoria:Greziako erregeak
Kategoria:Erbesteratuak
Kategoria:Greziako ekialdeko ortodoxoak
Kategoria:1960ko Udako Olinpiar Jokoetako dominadunak
Kategoria:Erregeen semeak
Kategoria:Greziako urrezko dominadun olinpikoak